NaiveNeuron/SloPal huggingface dataset:
B. Bugár, podpredseda NR SR: (2001-09-07):
O. Keltošová, poslankyňa: Ďakujem za slovo, pán predsedajúci. Ja si myslím, že takto vážnu problematiku, nech sa to zdá akokoľvek momentálne nadnesené, by sme nemali prerokúvať v poloprázdnej snemovni. Pán predsedajúci, ako vidím, tak tu sa už nedelíte na koalíciu stredovú, pravú, ľavú, tuná sa už delíte aj psičkárov, chovateľov, nechovateľov zvierat, dokonca traja najvyšší predstavitelia samosprávy. Súčasný primátor, súčasný starosta Petržalky, bývalý primátor mesta Banská Bystrica, sa neviete medzi sebou dohodnúť. Ja nehovorím, že to má byť predmetom rokovania koaličnej rady, pán podpredseda Presperín, ale v každom prípade si myslím, že takýto vážny problém jednak by sa mal najprv predrokovať vo vašich kruhoch a potom by sa s ním malo prísť do snemovne. A len jednu malinkú poznámku. Áno, súhlasím s vami, pán poslanec Bajan, že treba zaviesť poriadok, ale aj v tom Nemecku prijali okamžite do 10 dní, nemecký Bundestag prijal ten striktný nemecký zákon, na základe, myslím, dvoch úmrtí ľudí, potom, čo ich dohrýzli bojové psy. A ak chcete urobiť takýto návrh zákona, tak príďte s takýmto návrhom zákona. Ak prichádzate s takýmto obsiahlym a nedokončeným návrhom zákona, dokonca prvé výbory by ho mali prerokúvať 15. januára, ak som dobre počula, budúceho roku, to čo je? Veď tam ide aj novela daňového zákona a toto je čistá formalita. Čo chcete robiť potom ďalšiu novelu daňového zákona po schválení rozpočtu? Je to nedomyslené. Myslím si, že treba toto skončiť. Prepáčte, pán poslanec Tatár, že som vám zobrala slovo.
Kotleba, Marian, poslanec NR SR (2017-06-20):
Ďakujem, áno, áno, ďakujem za upozornenie, pani podpredsedníčka, ale nebol som to ja, kto sem vniesol túto tému, ktorá nesúvisí so správou o činnosti generálneho prokurátora, ale bola to poslankyňa Remišová, ktorá to začala, vznášať veci, že kto je kto kvôli voľbe riaditeľa RTVS. Takže len jednoducho, aby tu zase nebola demagógia z jednej strany, pretože ja som tiež čakal, že sa bude diskutovať k tomu, čo Generálna prokuratúra za minulý rok dokázala, ale vidím, že niektorí to fakt nevedia prežiť.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-14):
...tak sa veľmi dynamicky v tomto prostredí vyskytuje aj zločin alebo až medzinárodný rozmer zločinu, akým je napríklad terorizmus. Nechcem dlho hovoriť alebo vysvetľovať to, čo obidve tieto roviny znamenajú pre naše osobné a spoločenské záujmy, aby aj bezpečnosť, aj sloboda sa podporovali, nie oslabovali, lebo nebude potom ani slobody, ani bezpečnosti, ak nenastavíme dobre pravidlá a nebudeme v nich fungovať spoľahlivo. Týka sa to, samozrejme, aj silových zložiek, ktoré sú často vnímané ako keby s antipatiou, ale ony sú v službe spoločnosti, nie dominancia alebo nejaké postavenie mimo zákon, ale, naopak, v službe zákona, v službe občianskej spoločnosti. Chcem povedať, že uvítal by som podporu pre kompromisný návrh, ktorý, môžem povedať, aj z hľadiska vlády pri ochrane údajov alebo uchovávanie údajov na 9 mesiacov v prípade internetu je kompromisom na jednej strane požadovaných 12 a na druhej doterajších 6. Pozrite, čo všetko sa stalo za posledné roky, odkedy boli niektoré veci diskutované a rozhodované aj na tejto pôde. Mali sme prípad kanibala, ktorý naozaj cez nettwork, cez informácie lákal a páchal neľudské zločiny, ktoré sú súčasťou už našej novej skúsenosti. Mnohé veci, ktoré sa dejú okolo nás, v Európe a vo svete dávajú veľký výkričník na zneužívanie nových technológií. Preto by som rád politicky podporil návrh, ktorý je vydiskutovaný, a myslím si, že vyvážený. Takisto chcem podporiť návrh, ktorý odznel zo strany pána Ondreja Mateja, o zdravotne postihnutých a informačných službách pre túto kategóriu užívateľov elektronických komunikácií. Ďakujem pekne aj za prácu, aj za vyváženú gestorskú správu.
M. Číž, podpredseda NR SR: (2007-02-09):
Teraz má slovo pán Viliam Jasaň.
Paška, Pavol, predseda NR SR (2012-09-11):
(Hlasovanie.) 147 prítomných, 84 bolo za, 60 proti, 3 sa zdržali. Konštatujem, že sme schválili vládny návrh novely zákona č. 575 o organizácii činnosti vlády. Ďakujem, pán spravodajca. Pani poslankyňa Hufková bude uvádzať v druhom čítaní hlasovanie o vládnom návrhu zákona č. 106/200 Z. z. o spotrebnej dani z tabakových výrobkov, je to tlač 125. (Hlasovanie o vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov , tlač 125.)
T. Cabaj, podpredseda NR SR: (2009-09-08):
Poprosím spravodajcu, ktorého určil gestorský výbor pre financie, rozpočet a menu, pána poslanca Ivana Štefanca, aby predniesol informáciu Národnej rade.
Pellegrini, Peter, podpredseda NR SR (2020-09-17):
Pán poslanec Šimko.
Figeľ, Ján, podpredseda NR SR (2014-10-14):
Ďakujem pekne aj ja. Nech sa páči pani spravodajkyňa.
Pellegrini, Peter, predseda NR SR (2024-02-08):
Prezentujme sa hlasujme o bode číslo 156 druhého pozmeňujúceho návrhu pána poslanca Galka. (Hlasovanie.) Prítomných 130, za 14, proti 77, zdržalo sa 38, nehlasoval 1. Konštatujem, že tento bod sme neschválili. O poslaneckých návrhoch pána poslanca Galka budeme ešte hlasovať minimálne 180-krát, preto teraz vyhlasujem 20-minútovú hygienickú prestávku. Budeme pokračovať 12, 13.20 h. (Prestávka.)
Pčolinský, Peter, podpredseda NR SR (2023-05-18):
Nech sa páči, hlasujte o pridelení výborom. Pán poslanec Naď, všetko je v poriadku? Funguje vám hlasovacie zariadenie, lebo ste sa tvárili, že...? (Reakcia z pléna.) Ste tu nejak mačkali zúrivo. (Hlasovanie.) Prítomných 129, za 82, proti nikto, zdržalo sa 44, nehlasovali 3. Konštatujem, že návrh sme schválili a pridelili výborom. Ďalej budeme hlasovať o bode 106 programu, je to prvé čítanie o návrhu poslancov Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach (tlač 1649). Prosím predsedu výboru pre zdravotníctvo poslanca Marka Krajčího, aby hlasovanie uviedol. (Hlasovanie o návrhu poslankyne Národnej rady Slovenskej republiky Jany Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1649.)
Hraško, Igor, poslanec NR SR (2013-05-17):
Ďakujem pekne, pán predseda. Pán kolega Záhumenský, všetci sa zhodneme v tom, že pozemkové vlastníctvo je potrebné dotiahnuť do stavu, aby bolo skutočne funkčné. Pozor si však treba dať na špekulácie, pre ktoré sa môže vytvárať za istých okolností práve prostredie. Hovorili ste, že právo vlastníka sa obmedzilo na 15 rokov, ale tí, ktorí chcú hospodáriť na ich pozemkoch, môžu mať nevypovedateľné klauzuly v tých zmluvách. Nehovorím, že ľudia sú negramotní, ale, žiaľ, niektoré veci sa veľmi ťažko čítajú, najmä tie, ktoré sú veľmi drobučkým písmom. Dvadsaťpäť rokov sa zaviažu a potom sa s tým nebude dať nič robiť, keď sa budú chcieť dostať k svojej vlastnej pôde. Takže na toto len apelujeme a upozorňujeme, že k takémuto niečomu môže dôjsť. A treba si však dať pozor aj na to, že kto bude hospodáriť v budúcnosti na našom. Už dnes vidíme, že Európska únia nás dotláča k tomu, aby sme boli závislí od dovozu potravín zo zahraničia. K nám sa ale dováža druhotriedny tovar, druhotriedne potraviny. A Európska únia si to odôvodní inými chuťami. No „ďakujem pekne“. Takže namiesto toho, aby si naši občania, naši farmári pre nás ostatných mohli dopestovať zdravé potraviny, tak je tu riziko, že na našej pôde bude hospodáriť niekto úplne iný a na našej zdravej pôde dopestuje zdravé plodiny, ale tie nedodá na náš trh, ale si ich vyvezie, a k nám sa stále bude dovážať odpad z EÚ. Na rokovaní Európskeho parlamentu je teraz zákon, ktorý má obmedziť dokonca obchodovanie s osivom a jeho certifikáciou takým spôsobom, ktorý bude vyhovovať len veľkým korporáciám. A pestovanie v záhradách bude v háji, kontrolované a trestne postihovateľné. To znamená, že to bude smerovať k tomu, aby sme kupovali osivá, ktoré bude problém možno v našich klimatických podmienkach dopestovať. A okrem toho môže byť tak predražené, že sa ho neoplatí kupovať, ani dopestovať, pretože bude výhodnejšie kupovať si ten odpad v hypermarketoch. Toto sú riziká, ktoré nám tuná hrozia na našej vlastnej pôde, preto si treba svoju pôdu chrániť a nedávať možnosti, ktoré by mohli viesť práve k takýmto špekulatívnym obchodom a zaobchádzaniu s našou vlastnou pôdou. Takže toto sú riziká, na ktoré poukazujeme, a nehovoríme, že všetko tam v tom zákone je zlé. Len sú tu tieto riziká. Ďakujem.
Čepček, Martin, poslanec NR SR (2022-03-24):
Ďakujem pekne, pán minister. Teda nie ste z rezortu školstva, tak ja sa spýtam ohľadne školstva, čo sa týka zdravotníctva, ministerstva zdravotníctva, ako to vidíte vy, čo sa týka absolventov škôl so zdravotníckym zameraním, ktorí odchádzajú po absolvovaní vysokej školy na Slovensku do zahraničia, a či niečo ministerstvo chystá pre nových lekárov alebo mladých lekárov, aby nám neodchádzali, aby ostávali na Slovensku. Ďakujem.
Blanár, Juraj, podpredseda NR SR (2022-12-05):
Ďakujem, pán navrhovateľ. Teraz dávam slovo pánovi poslancovi Milanovi Kuriakovi, spoločnému spravodajcovi z výboru pre hospodárske záležitosti, aby informoval Národnú radu o výsledku rokovaní vo výboroch a odôvodnil stanovisko gestorského výboru k tomuto návrhu. Nech sa páči.
Šimečka, Michal, podpredseda NR SR (2024-05-09):
Ďakujem pekne. Osem faktických poznámok. Ako prvá, pani poslankyňa Jurík, nech sa páči.
Danko, Andrej, predseda NR SR (2017-04-04):
Prosím, prezentujme sa a hlasujme. (Hlasovanie.) Prítomných 144 poslancov, za 49, proti 36, zdržalo sa 59. Konštatujem, že sme uvedený návrh neschválili, a teda Národná rada nebude pokračovať v rokovaní o návrhu zákona. Teraz prosím určeného spravodajcu z ústavnoprávneho výboru poslanca Alojza Baránika, aby uviedol hlasovanie v prvom čítaní o návrhu poslancov Blahovej a Dostála na vydanie zákona, ktorým sa dopĺňa Civilný mimosporový poriadok, tlač 476, bod 62 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Natálie Blahovej a Ondreja Dostála na vydanie zákona, ktorým sa dopĺňa zákon č. 161/2015 Z. z. Civilný mimosporový poriadok a o zmene a doplnení niektorých zákonov , tlač 476.)
Šeliga, Juraj, podpredseda NR SR (2020-04-29):
Pán poslanec Borguľa.
A. Belousovová, podpredsedníčka NR SR: (2007-09-21):
A keďže v rozprave vystúpili všetci prihlásení rečníci, vyhlasujem všeobecnú rozpravu k tomuto bodu za skončenú. (Potlesk). Chcem sa opýtať navrhovateľa, či chce zaujať stanovisko pani ministerka. Áno? Nech sa páči, máte slovo.
Grendel, Gábor, podpredseda NR SR (2022-02-18):
S faktickou poznámkou pán poslanec Robert Fico.
Figeľ, Ján, podpredseda NR SR (2014-12-12):
Nech sa páči, Helena Mezenská.
J. Tkáčová, poslankyňa: (2005-09-22):
Dovolím si doplniť kolegu Hajduka ešte o niekoľko poznámok, čo sa týka sprístupnenia informácií na internete. Ministerstvo financií pripravuje alebo uvoľňuje položku 4 mil. korún ako kompenzáciu pre kataster za to, aby informácie uverejňované na internete boli pre všetkých bezplatné, to znamená, že v tomto bode sa vlamujete do otvorených dverí. Ďalej si takisto nemyslím, že je správne robiť výnimky pre vyššie územné celky alebo pre obce, čo sa týka platenia za výpisy z katastra, pretože v tejto fáze sa dostaneme, že podnikateľské subjekty sú diskriminované. A nepochybuje hádam nikto o tom, že aj podnikatelia a podnikateľské subjekty vytvárajú pracovné miesta a prispievajú k rozvoju regiónu. Takisto sa tento inštitút môže zneužívať. Napríklad máme informácie z minulosti, poznáme prípady, keď si cez starostov vyberali listy vlastníctva aj súkromné osoby. A ďalej by som vás chcela informovať, možno ste si všimli, vo vláde je materiál o legislatívnom zámere transformácie štátneho podniku Lesy na akciovú spoločnosť, kde sa, samozrejme, predpokladá, že všetky úkony pri správe pôdy vlastníkov, ktorú spravuje štát, budú tieto správne úkony bez poplatkov, čiže na tieto účely sa myslí. Na toto sa myslí. Ďakujem.
J. Čech, poslanec: (2010-02-09):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku, ako i ostatné náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky potrebné informácie. Osobitná časť dôvodovej správy obsahuje odôvodnenie jednotlivých ustanovení. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 18. januára č. 1481 a podľa § 71 rokovacieho poriadku Národnej rady navrhujem, aby poslanecký návrh zákona prerokovali nasledovné výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný poslanecký návrh zákona prerokovali vo výboroch do 30 dní a v gestorskom výbore do 31 dní odo dňa ich pridelenia. Pán podpredseda, skončil som, otvorte, prosím, rozpravu.
Šeliga, Juraj, podpredseda NR SR (2020-04-28):
Pán poslanec Kuriak.
Glenda, Tibor, poslanec NR SR (2019-01-29):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: ústavnoprávnemu výboru a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 22. marca 2019 a v gestorskom výbore do 
25. marca 2019.
Mezenská, Helena, poslankyňa NR SR (2013-09-25):
Tak či chceme, či nechceme, v tejto podobe prerokovávaného návrhu zákona o rokovacom poriadku sa nám vracajú na dnešnú pôdu prešľapy a zákernosti, ktoré nám boli známe z uplynulých dní, a ja považujem za zákerné, ak poslanec vystúpi k vyjadreniu poslankyne vo faktickej k rozprave s tým nesúvisiaceho vystupujúceho poslanca. Rovnako za zákerné považujem, ak sa dá o mimoriadnom návrhu na odvolanie vlády a premiéra rokovať po nociach, a to za tej podmienky, že rokujeme a prebieha riadne rokovanie aj cez deň. My ako poslanci sme nemali možnosť výberu tak ako lekári alebo zdravotné sestry, či ideme do nočnej alebo do dennej služby, my sme boli nútení v tomto pracovnom režime rokovať aj cez deň, aj v noci a tu sa rátalo s tým ‒ a to bol ten zákerný ťah ‒, že nočná rozprava k tak vážnym otázkam, ako je situácia v SPP, ako je zákon o obnoviteľných zdrojoch, ktorý bol hlavným spúšťačom predloženého návrhu na vyslovenie nedôvery, že o takýchto veciach sa predsa v noci rokovať nemá. Tu bol ten zjavný zámer nás odradiť od toho, ako poslancov aj novinárov, aj verejnosť, aby v noci takéto vážne témy boli sledované. Takže prirovnávať to, pán Kolesík, k nejakému obvineniu alebo dehonestácii nočných prác sestier a tých, ktorí po nociach robia, či požiarnici atď., je nehodné, je nehodné a neadekvátne. Ja viem, že sa snažíte takto diskreditovať moju osobu, moju persónu a snažíte sa mi vkladať do úst nesprávne vyjadrenia, ale voči tomu sa ohradzujem. Poslanci o tak vážnych veciach ako odvolanie vlády a premiéra majú rokovať riadne cez deň.
Blanár, Juraj, podpredseda NR SR (2020-11-03):
Ďalší a posledný s faktickou poznámkou – pán poslanec Mihalik. Nech sa páči.
P. Miššík, poslanec: (2004-01-23):
Podľa zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky všetky náležitosti uvedené v rokovacom poriadku Národnej rady Slovenskej republiky. Zo znenia návrhu zákona je zrejmý účel navrhovanej právnej úpravy. Z dôvodovej správy vyplýva, že návrh zákona je v súlade s Ústavou Slovenskej republiky, s ústavnými zákonmi a s medzinárodnými zmluvami,  ktorými je Slovenská republika viazaná. Nepredpokladá zvýšenie nárokov na finančné prostriedky zo štátneho rozpočtu ani rozpočtov obcí. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie. Z doložky vyplýva, že problematika návrhu ústavného zákona nie je upravená v práve Európskej únie, nepatrí medzi prioritné oblasti aproximácie práva podľa čl. 70 Európskej dohody o pridružení a nepatrí ani medzi priority odporúčané v Bielej knihe. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla, že podľa rokovacieho poriadku odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady č. 501 z 22. decembra 2003 podľa § 71 rokovacieho poriadku navrhujem, aby návrh zákona prerokovali všetky výbory. Za gestorský výbor navrhujem ústavnoprávny výbor. Odporúčam, aby výbory predmetný návrh zákona prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k tomuto bodu rokovania.
Hrnčiar, Andrej, podpredseda NR SR (2016-04-19):
Ďakujem pánovi poslancovi Kamenickému a prosím ho, aby zaujal miesto určené pre spravodajcov. Vážené pani poslankyne, vážení páni poslanci, otváram rozpravu k Programovému vyhláseniu vlády Slovenskej republiky a jej žiadosti o vyslovenie dôvery. Skôr ako vás oboznámim s poslancami písomne prihlásenými do rozpravy, dovoľujem si vás požiadať, panie poslankyne, poslanci, ktorí budete mať v rozprave návrhy do uznesenia Národnej rady, aby ste ich odovzdali spravodajcovi písomne vyhotovené a riadne sformulované podľa § 29 ods. 1 zákona o rokovacom poriadku. Vážené pani poslankyne, vážení páni poslanci, do rozpravy sa prihlásilo štyridsať pánov poslancov. Za kluby sa prihlásili: za klub OĽANO pán poslanec Igor Matovič, za klub SaS pán poslanec Ľubomír Galko, za klub SME RODINA Boris Kollár. Ďalej sú v rozprave prihlásení rečníci: pani poslankyňa Simona Petrík, pani poslankyňa Katarína Macháčková, pán poslanec Miroslav Beblavý, pán poslanec Zsolt Simon, pán poslanec Daniel Lipšic, pán poslanec Gábor Grendel, pán poslanec Peter Pčolinský, pani poslankyňa Veronika Remišová, pani poslankyňa Erika Jurinová, pani poslankyňa Soňa Gaborčáková, pani poslankyňa Silvia Petruchová, pán poslanec Jozef Mihál, pán poslanec Martin Klus, pán poslanec Branislav Gröhling, pán poslanec Oto Žarnay pán poslanec Peter Osuský, pani poslankyňa Jana Kiššová, pán poslanec Miroslav Ivan, pani poslankyňa Viera Dubačová, pani poslankyňa Anna Verešová, pani poslankyňa Adriana Pčolinská, pán poslanec Peter Marček, pán poslanec Martin Fecko, pán poslanec Alojz Baránik, pán poslanec Martin Poliačik, pani poslankyňa Anna Zemanová, pán poslanec Karol Galek, pán poslanec Richard Vašečka, pán poslanec Ľubomír Petrák, pán poslanec Milan Krajniak, pán poslanec Eduard Heger, pani poslankyňa Alena Bašistová, pán poslanec Ondrej Dostál, pán poslanec Vladimír Sloboda, pán poslanec Jozef Rajtár, pán poslanec Eugen Jurzyca, pán poslanec Miroslav Sopko, pani poslankyňa Renáta Kaščáková a pán poslanec Jozef Viskupič. Takže otváram rozpravu k tomuto bodu programu. Poprosím pána poslanca Igora Matoviča za klub OĽANO.
Pleštinská, Zita, poslankyňa NR SR (2021-03-30):
Ďakujem pekne za vaše pripomienky. Určite, tak ako, Peťo, si povedal, tak Čína je obrovský monument, ktorý vlastne budeme, ja viem, že už nedokážeme možno čakať, či sa naplnia tieto prísľuby, ale tak verme, že (povedané so smiechom), buďme veriaci, že, že vlastne aspoň minimálne, že sa zapojili a že sľúbili, tak (povedané so smiechom), tak verme, že, že vlastne aj celý svet vlastne priloží ruku k dielu a tá klíma sa uzdraví. A chcela by som vlastne opäť oceniť to, že pán minister životného prostredia je tu a tým pádom dáva tak svojou prítomnosťou vážnosť tejto debaty, a teším sa, že môžeme, samozrejme, diskutovať, nemusíme možno mať všetci rovnaké názory, ale verme, že tá klíma bude oveľa lepšia, a všetci pre to spravíme maximum. Ďakujem.
P. Hrušovský, podpredseda NR SR: (2001-09-11):
Zároveň žiadam pána poslanca Bajana, ktorého určil gestorský výbor, aby informoval Národnú radu o výsledku prerokúvania návrhu vlády v gestorskom výbore pre rozpočet, financie a menu. Pán poslanec Bajan. V. Bajan, poslanec: Ďakujem pekne, pán podpredseda. Vážená pani ministerka, kolegyne, kolegovia, predseda Národnej rady Slovenskej republiky rozhodnutím č. 1283 zo 6. septembra 2001 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov (tlač 1164), na prerokovanie Výboru Národnej rady Slovenskej republiky pre financie, rozpočet a menu v termíne ihneď. Výbor Národnej rady Slovenskej republiky pre financie, rozpočet a menu predložený návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon SNR č. 138/1991 Zb. o majetku obcí v znení neskorších predpisov (tlač 1164), prerokoval na svojej 89. schôdzi dňa 11. septembra 2001 a v prijatom uznesení č. 742 odporučil Národnej rade Slovenskej republiky prerokovať uvedený návrh vlády v skrátenom legislatívnom konaní. Pán podpredseda, otvorte rozpravu k tomuto bodu.
Valášek, Tomáš, poslanec NR SR (2023-12-19):
Pán predsedajúci, odôvodnenie je súčasťou pozmeňujúceho návrhu a v prípade nejaké rozporu... (Prerušenie vystúpenia predsedajúcim.)
Grendel, Gábor, podpredseda NR SR (2021-11-09):
Pani poslankyňa Andrejuvová.
Paška, Pavol, predseda NR SR (2013-03-20):
(Hlasovanie.) 141 prítomných, 62 za, 79 proti. Návrh sme neschválili.
Danko, Andrej, podpredseda NR SR (2024-01-23):
Poslanec Dej.
Laššáková, Jana, podpredsedníčka NR SR (2014-11-10):
Nech sa páči, pani poslankyňa Pfundtner.
Raši, Richard, poslanec NR SR (2023-03-21):
Ďakujem veľmi pekne. Pán poslanec, Janko, áno, je to presne tak, ako si povedal, že mnohé zákony, ktoré možno majú dobrý zámer a dobrú myšlienku majú, sú nevykonateľné alebo sú vykonateľné, až keď sú rozložené v čase. A to je presne o tom, pretože žiadne mesto nedisponuje voľnými kapacitami a navyšovanie kapacít predsa už prebiehalo v rámci existujúcich možností a nové navyšovanie kapacít je viazané na celý proces od vôbec možnosti vytvoriť, pribudovať alebo vybudovať až po komplexnú realizáciu, čo je v súčasnej dobe naozaj priebeh na niekoľko rokov. No, nech, keď sa super darí, nech sú to dva roky, tri. Myslím si, že je to problém úplne všetkých miest, ako hovoríš ty v Kežmarku, Janko Blcháč asi bude mať podobnú situáciu v Liptovskom Mikuláši, v Košiciach je napríklad 54 materských škôlok. 54. No, tak myslím si, že všetky kapacity, ktoré boli možné a dobudovateľné alebo rozšíriteľné, sa už zrealizovali a tie nové sú potom v normálnom, od začiatku stavebného procesu, od zámeru projektu, povolenia, obstarávania, výberu zhotoviteľa stavby, čiže je to naozaj proces, ktorý bude dlhšie trvať, a keď zákon prikazuje mestám, aby ho dodržiavali, tak im musí dať na prechodné obdobie, kým je to vôbec možné, uskutočniť okrem financií aj to, čo urobia s tými rodičmi, ktorých jednoducho objektívne prijať nemôžu, a zároveň aby neporušili zákon. Takže myslím si, že ten návrh, ktorý predkladá Erik Tomáš, je jediným možným riešením na prechodné obdobie, kým sa tie kapacity podaria dobudovať a v niektorých mestách sa ani podariť dobudovať nemusia. Ďakujem.
Paška, Pavol, predseda NR SR (2013-06-26):
Hlasujeme. (Hlasovanie.) 142 prítomných, 100 bolo za, 13 proti, 24 sa zdržalo, 5 nehlasovali. Návrh sme pridelili výborom a určili lehoty na prerokovanie. Dámy a páni, bol to jediný prerokovaný bod. Vyhlasujem, ešte? Páni poslanci. Uhliarik? Nie. Pán poslanec Švejna? Nie. Vyhlasujem krátku prestávku a budeme pokračovať... (Reakcia z pléna.) Ešte pán predseda európskeho výboru.
Beluský, Martin, poslanec NR SR (2021-05-03):
Ďakujem za slovo. Pán minister Naď, ja vám chcem povedať, že programové vyhlásenie vlády, teda tá časť obrannej politiky, je hlavným dôvodom, prečo ja nemôžem hlasovať za. Ja rešpektujem vaše smerovanie, smerovanie vašej vlády to také prozápadné, ale ja osobne som zástanca neutrality. Bol by som rád, keby ste aj vy rešpektovali názor opozície, ktorá nie vždy musí mať rovnaký názor, ako má vláda. Váš prejav bol síce zaujímavý, ale myslím si, že úplne nepatril k tomuto bodu, pretože keďže rokujeme o programovom vyhlásení vlády, tak ste sa možno mohli viacej venovať tej budúcnosti plánu, čo konkrétne plánujete v tomto rezorte urobiť, ale v poriadku. Je to váš postoj. Mám na vás dve otázky. Prvá otázka: Viem, že my máme voči NATO záväzok vynakladať v rámci obrany výdavky vo výške 2 % HDP. Vy ste teda spomenuli, že sme to splnili. Ja sa vás chcem spýtať, či podľa vás je adekvátne v tejto ekonomickej situácii, kedy naozaj na Slovensku tá pomoc alebo tie finančné výdavky mohli byť viac smerované do pomoci, či to je podľa vás adekvátne. Ja nehovorím, že tie výdavky majú byť na úrovni 0 %, ale 2 % je podľa mňa veľmi veľa peňazí na to, aby sme to dávali do nákupu teraz nejakej techniky. To môžme nakúpiť podľa mňa aj neskôr, keď bude tá ekonomická situácia lepšia. A druhá otázka, 2. 12. 2019, teda ešte v čase bývalej vlády, NKÚ zverejnil dokument – Využívanie služobných bytov vo vlastníctve Slovenskej republiky, v ktorom bolo konštatované, že všetky predaje služobných bytov boli v rozpore so zákonom a štát prišiel o majetok v hodnote viac ako, teda v hodnote niekoľko miliónov eur a chcem sa vás spýtať, či ste v tejto oblasti niečo podnikli. Nemyslím teraz len trestné oznámenia do minulosti, ale aj do budúcnosti, aby sa to proste neopakovalo a možnože aj, či ste urobili niečo k tomu, aby sme tie byty možno získali späť. Ďakujem za odpovede.
Bugár, Béla, podpredseda NR SR (2011-09-08):
Vyhlasujem rozpravu o tomto bode programu za skončenú. Pán minister, chcete zaujať stanovisko k rozprave? Nech sa páči, máte slovo.
Šeliga, Juraj, podpredseda NR SR (2021-01-14):
Pán poslanec Kašper, nech sa páči.
Krajniak, Milan, minister práce, sociálnych vecí a rodiny SR (2020-09-17):
Ťažko sa vám to počúva, ťažko sa vám to počúva.
Kubánek, Stanislav, poslanec NR SR (2015-05-14):
Vážené pani poslankyne, vážení páni poslanci, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona o registri adries a o zmene a doplnení niektorých zákonov podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky. Národná rada uznesením č. 1627 z 12. marca 2015 pridelila vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre verejnú správu a regionálny rozvoj. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor Národnej rady Slovenskej republiky uznesením č. 579 z 30. apríla 2015 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady pre financie a rozpočet uznesením č. 402 z 28. apríla 2015 s vládnym návrhom zákona súhlasil a odporučil ho Národnej rade schváliť s pripomienkami. Výbor Národnej rady pre verejnú správu a regionálny rozvoj uznesením 227 z 23. apríla 2015 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy, ktoré nebudem čítať, lebo máte spoločnú správu pred sebou. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto, hlasovať nasledovne: spoločne o bodoch 1 až 11 s odporúčaním gestorského výboru schváliť. Gestorský výbor na základe stanovísk výborov vyjadrených v uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona odporúča Národnej rade vládny návrh zákona o registri adries a o zmene a doplnení niektorých zákonov v znení schválených pozmeňujúcich a doplňujúcich návrhov uvedených v spoločnej správe a prednesených v rozprave schváliť. Spoločná správa výborov Národnej rady bola schválená v druhom čítaní uznesením gestorského výboru č. 235 z 5. mája 2015. Výbor ma určil za spoločného spravodajcu výborov. Súčasne ma poveril predniesť spoločnú správu výborov na schôdzi Národnej rady, po druhé, navrhnúť Národnej rade hlasovať o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom vládnom návrhu zákona ihneď po ukončení rozpravy k nemu. Zároveň po skončení druhého čítania pristúpiť k tretiemu čítaniu ihneď. Skončil som.
Sulík, Richard, predseda NR SR (2011-09-14):
Prosím, hlasujte teraz o skrátení lehoty. (Hlasovanie.) Prítomných 145 poslancov, hlasovalo 79 za, 1 proti, 65 sa zdržalo. Skrátili sme, súhlasili, Národná rada súhlasila so skrátením lehoty.
V. Veteška, podpredseda NR SR: (2005-07-06):
K. Fajnor, poslanec: Ďakujem pekne, pán predsedajúci. Aby som nebol len negatívny, skúsim moju faktickú poznámku otočiť. Ja si viem predstaviť, za akých podmienok budem pána predsedu vlády Mikuláša Dzurindu chváliť. Chcem nadviazať na predrečníka v tom, kde sa hovorilo nielen o reformách, ale aj o investíciách a o rozvoji slovenskej ekonomiky, a vráťme sa k tomu, že kedy by som ho chválil. Ak by prišiel Bill Gates, utvoril tu tisíc pracovných miest s priemerným platom 50-tisíc Sk, pán predseda vlády, verte, že budem prvý, ktorý príde a sa vám pokloní za takúto robotu. Ale nemôžem sa klaňať za robotu, keď aj tu v parlamente ste boli upozornený na to, a teda nielen poslancami, ale aj kompetentnými orgánmi, že máme postavané na Branisku dva tunely, jeden cestný a druhý finančný, ktorý tam vytunelovalo SDKÚ, a vy dodnes ste to nedali prešetriť, ani ako predseda vlády ste sa k tomu seriózne nepostavili. Takže nehnevajte sa, že je to normálne, že opozícia vás kritizuje a kritizovať vás za takúto politiku bude. Pretože si musíme uvedomiť jednu vec. My totižto vynakladáme stále viac a viac zdrojov na to, aby sme prehlbovali na Slovensku chudobu, a nie ju odvracali. A ja vám chcem dať teraz jednu dobrú radu. Ak táto vláda bude znižovať nezamestnanosť, nie sa chváliť tým, že máme druhú najvyššiu nezamestnanosť v Európe, ak táto vláda bude znižovať chudobu, ak táto vláda zníži to, že jedna tretina detí nám vyrastá v chudobe a bude vyrastať aspoň na takej životnej úrovni ako za socializmu a vy ich prekonáte, všetkých tých komunistov, ja prídem a sa vám pokloním. Ale zatiaľ sa nemám za čo klaňať, ale vy sa máte za čo hanbiť. Ďakujem.
Kotleba, Marian, poslanec NR SR (2020-06-04):
Pán podpredseda Grendel, tak vaše vystúpenie bolo naozaj úplne niekde inde aj obsahom, aj formou ako kŕčovité vystúpenie poslanca Baránika, to sa musí naozaj uznať a skutočne dalo sa to vypočuť. Povedali ste, že tá, ten výkon funkcie môže aj pokurátora, ktorý je na začiatku čestný, zlomiť, že môže z neho spraviť nejakého iného, možno nečestného človeka alebo jednoducho ho úplne priviesť niekam inam. Ale však toto môže tá funkcia spraviť s každým jedným adeptom. Aj s civilom, aj s človekom z externého prostredia. Čiže to nie je argument, že prečo tam dať nie prokurátora. Čo mi však chýbalo vo vašej, vo vašom vystúpení, pán podpredseda, aj keď to bolo naozaj úplne niekde inde ako teda ten váš predchodca, vy ste taktiež nedali odpoveď na tú otázku, ktorá vyplýva z čl. I bod 2, ods. 7 tohto návrhu zákona o tých podmienkach bezúhonnosti, kde hovoríme, že áno, my taktiež vítame tú snahu odpolitizovať Generálnu prokuratúru, ale je na zváženie, či prokurátor, či externista, ale keď chceme, keď chceme tam mať človeka úplne čistého, tak potom nedávajte selektívne podmienky, že kto za čo odsúdený áno, za čo odsúdený nie. Dajme tam podmienku, že tam môže byť len človek, ktorý absolútne nikdy neprišiel do žiadneho konfliktu so zákonom, a bude, budeme mať túto otázku zo stola, o jeden problémový bod menej. A keď už to dopadne, nech už to dopadne, nech to dopadne hocijako, pán podpredseda, tak my vám držíme palce v tom, že nech ten nový generálny prokurátor konečne naozaj, ako vy ste povedali, začne riešiť Majského a všetkých tých privatizérov, ktorých, na ktorých rukách je rozkradnutie národného majetku a s ktorými nikto nepohol.
Ďuriš Nicholsonová, Lucia, podpredsedníčka NR SR (2016-07-07):
Pani poslankyňa Vaľová, poprosím vás.
Grendel, Gábor, podpredseda NR SR (2022-06-29):
Tak. Teraz keďže už nikto sa mimo poradia nehlási, ako prvý písomne prihlásený v rozprave sa k slovu dostáva pán poslanec Ladislav Kamenický ako poverený člen poslaneckého klubu strany SMER.
Hrušovský, Pavol, podpredseda NR SR (2010-12-15):
Hlasujeme o návrhu prerokovať zákon v druhom čítaní. (Hlasovanie.) 141 prítomných, 80 za návrh, 61 sa zdržalo. Návrh sme schválili. Prosím, ďalší návrh.
Blaha, Ľuboš, podpredseda NR SR (2024-01-23):
Pán poslanec Rastislav Krátky. Pán poslanec Rastislav Krátky tu asi nie je. (Reakcia z pléna.) Aha, nech sa páči, už som vám dal slovo. Skúste ešte raz.
Schlosár, Rastislav, poslanec NR SR (2021-05-27):
Ďakujem. Pán poslanec Kotleba veľmi správne povedal pre tých, ktorí počúvali, tak určite im to zostalo v hlave, že aj táto úprava rozpočtu vedie len k ďalšiemu enormnému zadlžovaniu nášho štátu a našich občanov, a teda v konečnom dôsledku k už spomínanému 60-miliardovému dlhu. Dlhu, ktorý už v podstate nikdy nesplatíme. Nesplatia to ani naše deti, nesplatia to ani naši vnuci, ani nijaké ďalšie pokolenia, lebo ten dlh je jednoducho enormný. A ja si myslím, že práve o to tu predovšetkým ide každému, kto na tomto zadlžovaní, a to nielen u nás, ale aj vo svete, lebo aj mnohé iné štáty sú enormne zadlžené, o to tu presne ide každému, kto z tohto systému dlhov, štátnych dlhov profituje. A to nie je nikto iný ako medzinárodní bankári, špekulanti a finančníci a v konečnom dôsledku aj sluhovia, ktorí, bohužiaľ, sedia aj tu v tomto parlamente a v tejto vláde.
Hort, Milan, podpredseda NR SR (2010-12-10):
Ďakujem. Opäť dávam slovo pánovi poslancovi Marcinčinovi, ktorý si bude plniť funkciu spravodajcu aj pri tomto bode, nech sa páči.
Kollár, Boris, predseda NR SR (2020-07-07):
Vážené dámy, vážení páni poslanci, ešte pred tým, ako dám hlasovať, s procedurálnym návrhom pán poslanec Dostál. Nech sa páči, pán poslanec, máte slovo.
Ľ. Martinák, poslanec: (2009-09-09):
**
Bittó Cigániková, Jana, poslankyňa NR SR (2020-10-20):
Ďakujem pekne. Pán poslanec Herák, pán poslanec Kuriak, no to je presne ukážka, ja som nebola vôbec útočná, vôbec som nebola emotívna, vôbec som nebola osobná. Obidve vaše, dva príspevky sú typické útočné. Samozrejme, že neurážam všetky ženy. Pýtate sa, odkiaľ mám to, že keď niekto dostane 3 000 eur za to, keď si teda nechá dieťatko, ktoré bude geneticky alebo vývojovo ťažko poškodené, že, že odkiaľ to mám, že môže sa stať, že si tie peniaze vyberie a potom ho nechá v ústave. No ja neviem, či ste si všimli, ale aj dnes končia takéto deti v ústave a to bez bonusu 3 000 eur. Čiže teraz to bude ešte, ešte intenzívnejšie. A mne na tom vadí, že vôbec neriešite, ale vôbec neriešite, čo bude potom. Riešite len, hlavne nech sa to narodí, lebo to je proste vaša ideológia. A mám to, keď sa pýtate, odkiaľ to mám, tak mám to od lekárov, ktorí sa s takýmito situáciami stretávajú aj dnes, keď sa matka dozvie, že jednoducho má takéto vážne zdravotne poškodené dieťa, tak keď je to už neskoro, tak ho jednoducho aj dnes dáva do ústavu, len teda, opakujem, tuto bude mať ešte finančnú motiváciu, aby takýchto detí bolo viac, však nie je ich dosť v tých ústavoch. Pán poslanec Kuriak, ďakujem, že ste sa za mňa pomodlil. Mne vôbec vaše modlitby nevadia a bola by som rada, keby vám nevadil môj zdravý rozum a normálne uvažovanie na úrovni tohto storočia. Ja totiž nebojujem, samozrejme, za zabíjanie detí. Po prvé, nie je to zabíjanie. Keby to bola vražda, tak aj lekári, aj matky idú do väzenia. Samozrejme, že naša legislatíva to ako vraždu nevníma, pretože to nie je vražda, nakoľko to nie je dieťa, je to embryo. Takže ja bojujem za slobodu žien, aby mohli rozhodovať, kedy sa budú reprodukovať a akým spôsobom. A keď už to máme legálne, tak ešte navyše bojujem za to, aby to mohli robiť spôsobom, ktorý, ktorý pre nich nemá až také následky, tak ako do toho nútite ženy vy, že keď si teda nerozhodla tak, ako ja si predstavujem, tak aspoň trp. To je vaša vizitka.
P. Hrušovský, podpredseda NR SR: (2002-05-21):
P. Števček, poslanec: Vážené a vážení, dovoľte spravodajcovať vládny návrh zákona, ktorým sa mení a dopĺňa zákon Národnej rady Slovenskej republiky č. 70/1997 o zahraničných Slovákoch a o zmene a doplnení niektorých zákonov. Návrh zákona sme dostali ako tlač 1535. Predseda Národnej rady Slovenskej republiky dal svojím rozhodnutím tento návrh na prerokovanie ústavnoprávnemu výboru, zahraničnému výboru a Výboru Národnej rady Slovenskej republiky pre kultúru a médiá ako výboru gestorskému. Dovoľte mi teda konštatovať, že uvedený návrh spĺňa po formálno-právnej stránke všetky náležitosti uvedené v § 67 a 68 zákona o rokovacom poriadku Národnej rady ako aj náležitosti určené v legislatívnych pravidlách. To znamená, že návrh zákona obsahuje paragrafové znenie i dôvodovú správu. Ďalej mi dovoľte konštatovať, že zo znenia návrhu je zrejmé, čo sa ním má dosiahnuť. Ďalej všeobecná časť dôvodovej správy obsahuje vyjadrenie súladu návrhu zákona s Ústavou Slovenskej republiky v súvislosti s inými zákonmi a medzinárodnými zmluvami, ďalej zhodnotenie súčasného stavu a dôvody, ktoré zdôvodňujú novú právnu úpravu, a napokon hospodársky a finančný dopad a vplyv na štátny rozpočet. Osobitná časť dôvodovej správy obsahuje odôvodnenie jednotlivých ustanovení a doložku zlučiteľnosti s právom Európskej únie. Na tomto mieste by som z dôvodov objektivity chcel uviesť, že tento návrh zákona predkladá slovenská vláda na ruinách zrušeného Domu zahraničných Slovákov. Keďže táto inštitúcia, v Európe i vo svete dávno zavedená, prestala existovať, vláda ponúka riešenie vo forme novelizácie zákona o zahraničných Slovákoch, ktorý sa určite bude novelizovať o ďalší rok. S prihliadnutím na oprávnenia, ktoré ako spravodajca mám, podľa rokovacieho poriadku po rozprave odporúčam uvedený návrh zákona prerokovať v druhom čítaní. Súčasne odporúčam prideliť predmetný vládny návrh zákona v druhom čítaní na prerokovanie ústavnoprávnemu výboru, Zahraničnému výboru Národnej rady Slovenskej republiky a napokon Výboru Národnej rady Slovenskej republiky pre kultúru a médiá. Za gestorský výbor navrhujem v súlade s citovaným návrhom predsedu Národnej rady Výbor Národnej rady Slovenskej republiky pre kultúru a médiá, pričom odporúčam, aby ho určené výbory, tie dva, ktorým bol predmetný návrh pridelený, prerokovali v lehote do 30 dní a gestorský výbor v lehote do 32 dní od prerokovania návrhu zákona v prvom čítaní. Pán predsedajúci, skončil som. Ďakujem.
Fecko, Martin, poslanec NR SR (2018-02-07):
Ďakujem pekne. Pán kolega, počuli ste ma niekedy obhajovať kroky hociktorého poľnohospodárskeho, teda ministra pôdohospodárstva, rozvoja vidieka teraz, ktorý bol od roku ´91? Počuli ste to z mojich úst? Viete, čo bolo podnetom vstupu mňa do politiky? Za 20 rokov ako pracovník okresného a krajského pozemkového úradu zhrnul som všetkých ministrov, nebol som v stave ani dve slová v zákone zmeniť o pozemkoch. Ani dve slová. Písali sme celé litánie, pracovníci pozemkových úradov z celého Slovenska, každý na nás kašlal. Tak som sa naštval a som povedal, idem im to povedať rovno, keď tomu nerozumejú, a Pán Boh dal. Áno, Pán Boh dal, poslal možnože aj Fecka Martina do politiky a budem si hájiť svoju pravdu a budem hovoriť o pozemkoch a o korupcii a o reštitúciách, ktoré nie sú po 27 rokoch ukončené. A sa hanbím za všetky vlády, ktoré sa takto postavili ku našim občanom, lebo Európa nepozná, čo je reštitúcia, Európa nevie, čo je rozdrobené vlastníctvo, vážení, to je naša kapusta, my si ju musíme doma udusiť a zjesť. A, pán kolega, poviem ešte jedno, viete, čo je najväčší problém všetkých vlád? A to je jedno, či sme v Amerike, na Slovensku, v Ukrajine. Keď vezmú nádej. Keď vezmú nádej svojim občanom. A bojím sa, že Slovensko je jednou z tých krajín, ktorá v mnohých oblastiach berie nádej. Ja mám problém presvedčiť mladých ľudí, aby sa tu vrátili. Mám problém a sa pýtam, kde to skončí. Veď predsa my nie sme hlúpy národ, veď sme vymysleli lietajúce auto. Ale vyháňame mladých do sveta a národ, ktorý vyháňa mladých, nemá budúcnosť. A keď toto si neuvedomíme, tak potom my si tu môžme hovoriť, že sme demokrati, socialisti, komunisti a neviem čo všetko možné. Vážne sa spamätajme a poďme žiť, jak sa má žiť na Slovensku.
Gašparovič, Štefan, poslanec NR SR (2023-10-25):
Sľubujem. (Potlesk.)
Poliačik, Martin, poslanec NR SR (2011-03-23):
Pán kolega Jahnátek, ja si vás vážim ako odborníka, preto jedna vec ma zarazila vo vašom prejave. Potom čo sa spätne vieme pozrieť, akým spôsobom šrotovné rozkývalo trh hlavne s ojazdenými vozidlami, ako sa nám potom bazáre naplnili autami, ktoré ľudia po šrotovnom nedokázali splácať a pozbavovali sa svojich starých aut a nové si nemohli dovoliť zaplatiť, tak by ma zaujímalo, keď sa spätne pozriete na tú situáciu a objektívne zhodnotíte či ešte stále šrotovné považujete za tak dobrý krok. Ďakujem.
Osuský, Peter, poslanec NR SR (2010-09-07):
Ďakujem, pán predseda. Pani poslankyňa, vy hovoríte, že pod rúškom povodňových opatrení sa idú presúvať peniaze na akýsi účel, o ktorom, samozrejme, nevieme. No, sekery, na ktorých zatínaní ste sa podieľali i vy, triumfálne sociálne podniky, zle použité európske peniaze, ktoré budú musieť platiť za vaše vládnutie daňoví poplatníci, sú miesta, kam môže vláda hladko alokovať čokoľvek, pod rúškom čohokoľvek. A som rád, že ste dnes vstúpili s parlamentom do dialógu a dúfam, že tak robíte dnes výnimočne bez príkaznej zmluvy. (Potlesk.)
Blaha, Ľuboš, podpredseda NR SR (2024-01-11):
Pán poslanec Lukáš Bužo, nech sa páči.
L. Žitňanská, poslankyňa: (2008-06-17):
Návrh zákona sa predkladá ako iniciatívny materiál ministerstva spravodlivosti. Navrhovaná právna úprava spĺňa formálnoprávne náležitosti uvedené v § 67 a § 68 zákona Národnej rady  o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Dôvodová správa konštatuje, že návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná, a s právom Európskych spoločenstiev. Podľa doložky finančných, ekonomických a environmentálnych vplyvov, vplyvov na zamestnanosť a podnikateľské prostredie návrh zákona nepredpokladá zvýšené nároky na rozpočet, negatívny vplyv na životné prostredie, vplyv na zamestnanosť občanov Slovenskej republiky ani negatívny vplyv na podnikateľské prostredie. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa záležitosti určené v čl. 3 legislatívnych pravidiel tvorby zákonov. Vyplýva z nej, že problematiku návrhu právneho predpisu je upravená v práve Európskych spoločenstiev, nie je upravená v práve Európskej únie ani obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev. Záväzky Slovenskej republiky vo vzťahu k Európskym spoločenstvám, Európskej únii, ako uvádza doložka, sú vo vzťahu k tomuto návrhu bezpredmetné. Zo znenia návrhu je zrejmý účel navrhovanej právnej úpravy. Preto vychádzajúc z oprávnení, ktoré pre mňa ako spravodajkyňu vyplývajú z § 73 o rokovacom poriadku, odporúčam, aby Národná rada Slovenskej republiky sa uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady č. 653 z 29. mája 2008 podľa § 74 rokovacieho poriadku Národnej rady navrhujem, aby vládny návrh zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhujem ústavnoprávny výbor Národnej rady. Odporúčam, aby výbory predmetný vládny návrh zákona prerokovali v druhom čítaní do 4. septembra 2008 a v gestorskom výbore do 5. septembra 2008. Pán predsedajúci, prosím, otvorte rozpravu, do ktorej sa hlásim ako prvá. Ďakujem.
Jurzyca, Eugen, poslanec NR SR (2015-04-15):
Ďakujem. Lucia, mňa na rozdiel od pána podpredsedu neprekvapilo, že si hovorila kvalitne. Vždy je to tak. A toto vystúpenie bolo teda super, klobúk dole, aj vrátane toho školského príkladu. Nemám poznámku na vylepšenie toho vystúpenia, ale mám otázku, čo by si povedala na návrh, že by sa pomohlo vyriešiť tú nekvalitu inštitúcií aj tým, že by boli zverejňované informácie ako miera uspokojenia pohľadávok podľa jednotlivých správcov a súdov, dĺžka procesu konania podľa jednotlivých správcov a súdov, náklady konania ako podiel z majetku úpadcu podľa jednotlivých správcov a súdov, tak by sme vedeli, či možno 25-ročná správkyňa nie je náhodou fakt výborná a či nejaký 50-ročný správca nie je veľmi zlý a má celoživotné zlé výsledky. Ďakujem pekne.
Kremský, Peter, poslanec NR SR (2022-12-07):
Ďakujem. Pani kolegyňa, verím, že je to tak, ako hovoríte. Na druhej strane, myslím, že takýto stav je pomerne bežný a že veľa ľudí o tom ani nevie, že to tak je, čiže mojou snahou aj v tomto prípade je prispieť k tomu, aby nastal zákonný stav, keď už to neurobí vlastník pôdy alebo kontrolný orgán, keď k tomu neprispeje, nebude na to tlačiť, tak potom sa to udeje automaticky a možno tým aj trošku znížime administratívnu náročnosť a uberieme ľuďom zo zbytočných povinností.
T. Cabaj, podpredseda NR SR: (2009-06-23):
Prosím povereného člena ústavnoprávneho výboru poslanca Daniela Lipšica, aby informoval Národnú radu o výsledku prerokovania správy vo výbore. Pán generálny prokurátor, poprosím, keby ste zaujali miesto pre navrhovateľa.
Ďuriš Nicholsonová, Lucia, podpredsedníčka NR SR (2017-05-11):
Ďakujem pekne, pán poslanec Dostál, že rešpektujete rokovací poriadok, že rešpektujte to, že váš čas vypršal, aj keď ste to nestihli celé. Teraz požiadal o slovo pán navrhovateľ, pán poslanec Bernaťák, takže nech sa páči.
Bittó Cigániková, Jana, poslankyňa NR SR (2021-06-29):
Ja vám len chcem povedať, že ak nebol iný procedurálny návrh ako návrh podľa § sedem... (reakcia z pléna), prepáčte, ešte raz. (Reakcia z pléna.) Prepáčte, pán Kuffa, ja vám to chcem vysvetliť, ak podľa § 73 a), b) alebo c) sa nerozhodlo... (výkriky z pléna) ... tak sa nerokuje ďalej. (Výkriky z pléna.) Mali ste... (Výkriky z pléna.) Mali ste dať procedurál. (Výkriky z pléna. Prerušenie vystúpenia predsedajúcim.)
B. Bugár, podpredseda NR SR: (2005-09-23):
Ako záverečné slovo vždy môžete mať, ale dovoľte, aby som uzavrel rozpravu k tomuto bodu programu. Nech sa páči, pán navrhovateľ, môžete sa vyjadriť k rozprave.